**Пројекат "Снага ГИС-а за одрживи друштвено-економски развој општине Топола"**

Поштовани,
Општина Топола кроз Програм подршке Европске уније развоју општина - EUPRO, спроводи Пројекат "Снага ГИС-а за одрживи друштвено-економски развој општине Топола".

Пројекат развоја ГИСа (Географски информациони систем) ће се спроводити до краја следеће године и треба да допринесе ефикаснијем пружању услуга локалне управе, бољем управљању земљиштем и коришћењу друштвено-економских потенцијала општине Топола.

Такође, створиће се услови за боље планирање засновано на коришћењу тачних података као и за доношење одлука и управљање општинским ресурсима кроз побољшање институционалних, техничких и људских капацитета за примену ГИС-а.

Овом приликом Вас позивамо да присуствујете  првом - уводном састанку на тему ГИСа, који ће се одржати у уторак 22.10.2019.године у конференцијској сали Визиторског центра са почетком у 9:00 часова.

На састанку ћемо покушати да Вам приближимо и објаснимо:
- Значај ГИСа за општину Топола;
- Шта планирамо кроз ову фазу развоја ГИСа да спроведемо;
- Која је Ваша улога у развоју ГИСа Општине Топола.

Срдачан поздрав,

Немања Костић

Саветник за послове просторног планирања
Општина Топола

Корисни линкови:
<https://www.topola.rs/>
<https://www.eupro.org.rs/>
<https://topolaoplenac.org.rs/>